Diari Oficial de la Generalitat Valenciana


Sumari del DOGV 4019, del 12-06-2001 (2001/5620)

Informació pública del programa d'actuació integrada en l'àmbit de la unitat d'execució número 2 del pla parcial industrial del sector 1 del Pla General d'Ordenació Urbana de Paterna.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4019

Data del DOGV
:   12-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5620


Organisme emissor
:   Destro, SA

Tipus de document
:   Anunci

Informació pública del programa d'actuació integrada en l'àmbit de la unitat d'execució número 2 del pla parcial industrial del sector 1 del Pla General d'Ordenació Urbana de Paterna. [2001/S5620]
  
La mercantil Destro, SA va depositar en data 8 de febrer de 2001 en l'Ajuntament de Paterna, programa d'actuació integrada l'àmbit d'actuació del qual és la unitat d'execució número 2 del pla parcial industrial del sector 1 del Pla General d'Ordenació Urbana de Paterna, que inclou projecte d'urbanització, a l'empara del que estableix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
L'Ajuntament de Paterna, mitjançant Resolució d'Alcaldia número 1889, de data 31 de maig de 2001, per als propietaris de sòl urbà limítrof amb l'actuació i als quals en aquesta es preveu que correspon el finançament de l'obra de condicionament de la via de servei del polígon municipal, inclosa en la programació esmentada, en aplicació del que estableix l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, obri un període complementari d'informació pública de 10 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment hi podran formular les al·legacions que els convinguen segons dret, així com consultar la documentació presentada i l'expedient administratiu, els dies hàbils de 09.00 a 13.00 hores, en els locals de l'Ajuntament de Paterna. Les al·legacions que, si s'escau, foren formulades, seran presentades davant l'Ajuntament de Paterna.
  
A fi de dotar de les màximes garanties al procediment, a l'empara del que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, s'ha publicat anunci en el Butlletí Oficial de la Província de València, dirigit als titulars de béns i drets el domicili fiscal dels quals no ha sigut acreditat, així com respecte de qualsevol altres titulars de béns i drets afectats per l'actuació, la titularitat, identitat o domicili dels quals no consten en aquest procediment. Es refereixen a continuació les dades conegudes:
  
Ref. cadastral Titular cadastral Domicilio fiscal
  
7489150 Vicente Climent Martínez c/ Ribera núm. 15.
  
 46981 € València
  
Cosa que es comunica en aquest avís als efectes oportuns.